ຄວາມຮຸນແຮງລະຫວ່າງ ຊາວ​ມຸສລິ​ມແລະຊາວພຸດ ໃນມຽນມາ (ວີດີໂອ)
ມີ​ຫຼາຍ​ກວ່າ 250 ຄົນ ຖືກ​ສັງຫານ​ໃນ​ປີ​ກາຍ​ນີ້ ​ແລະ​ອີກ 140 ພັນ​ຄົນ​ໄດ້​​ຍົກຍ້າຍ ​ໜີ​ຈາກ​ບ້ານ​ເຮືອນ ແລະບໍ່​ມີ​ທີ່ຢູ່​ອາ​ໄສ ຊຶ່ງ​ສ່ວນ​ໃຫຍ່​ແລ້ວ ​ເປັນ​ຊາວ​ມຸສລິ​ມ.
ຄວາມສະງົບແບບເຄັ່ງຕຶງໄດ້ກັບຄືນສູ່ໝູ່ບ້ານຊາວມຽນ ມາແຫ່ງນຶ່ງໃນວັນຈັນວານນີ້ ຫຼັງຈາກທີ່ໄດ້ເກີດຄວາມຮຸນ ແຮງລະຫວ່າງຊົນເຜົ່າແລະສາສະໜາ ເມື່ອໄວໆມານີ້ ມີຫຼາຍກວ່າ 300 ຄົນ ບໍ່ມີທີ່ຢູ່ອາໄສ ຫຼັງຈາກທີ່ຝຸງຊົນຊາວ ພຸດທີ່ໂມໂຫໂທໂສ ພາກັນແລ່ນອາລະລາດ ໄປຕາມຫົນ ທາງທີ່ຄັບແຄບ ໃນບ້ານ Hton Gone ເມື່ອວັນເສົາແລ້ວນີ້ ແລະຈູດເຜົາບ້ານເຮືອນ ແລະຫ້າງຮ້ານຂອງຊາວມຸສລິມ ຫລາຍສິບແຫ່ງ ການກໍ່ຈະລາຈົນເລີ່ມຂຶ້ນ ຫຼັງຈາກທີ່ມີຝູງຊົນພາກັນໄປປິດລ້ອມສະຖານີຕໍາຫຼວດແຫ່ງ ນຶ່ງ ຮຽກຮ້ອງໃຫ້ມອບໃຫ້ພວກຕົນ ຜູ້ຊາຍມຸສລິມຄົນນຶ່ງທີ່ຖືກກ່າວຫາວ່າ ໄດ້ລວນລາມ ແມ່ຍິງຊາວພຸດ ທາງການກ່າວວ່າ ເຂົາເຈົ້າໄດ້ຈັບກຸມຜູ້ຕ້ອງສົງໄສ 12 ຄົນທີ່ມີສ່ວນພົວພັນກັບການກໍ່ ຄວາມຮຸນແຮງດັ່ງກ່າວນີ້ ປະເທດມຽນມາ ທີ່ສ່ວນໃຫຍ່ຂອງປະຊາກອນ 60 ລ້ານຄົນ ເປັນຊາວພຸດນັ້ນ ແມ່ນໄດ້ ພະຍາຍາມຮັບມືກັບຄວາມຮຸນແຮງ ລະຫວ່າງສາສະໜາ ມາຕັ້ງແຕ່ຝ່າຍທະຫານທີ່ປົກ ຄອງປະເທດມາດົນນານ ໄດ້ໂອນທະຫານອໍານາດໃຫ້ລັດຖະບານພົນລະເຮືອນໃນປີ 2011 ໄດ້ມີຫຼາຍກວ່າ 250 ຄົນ ຖືກສັງຫານໃນປີກາຍນີ້ ແລະອີກ 140 ພັນຄົນໄດ້ຍົກຍ້າຍ ໜີຈາກບ້ານເຮືອນ ແລະບໍ່ມີທີ່ຢູ່ອາໄສ ຊຶ່ງສ່ວນໃຫຍ່ແລ້ວເປັນຊາວມຸສລິມ ໃນລັດ Rakhine ທາງພາກຕາເວັນຕົກຂອງປະເທດ ໄດ້ມີຄວາມເຄ່ງຕຶງຍ້ອນການ ຂັດແຍ້ງເລື່ອງທີ່ດິນລະຫວ່າງຊາວພຸດແລະຊາວມຸສລິມ ແລະການກ່າວຫາວ່າຊາວ ມຸສລິມໄດ້ເຂົ້າໄປຢູ່ໃນປະເທດ ໂດຍຜິດກົດໝາຍ